cyanic-selkie/wikianc huggingface dataset:
Leóns de Buda
Os leóns de Fu, polo xeral, son unha parella (de aí o plural) e cunha ou ambas as patas dianteiras apoiadas sobre unha esfera. En rigor, trátase dun macho e unha femia, cada un dos cales posúe distintos poderes e atributos. É frecuente achalos protexendo simbolicamente a entrada de templos e tumbas coa fin de asustar profanadores, demos e outros espíritos do mal (ver gárgola). Así, por exemplo, a Cidade prohibida, na China, está celosamente custodiada por varias parellas de leóns de Fu. A bandeira do Tíbet inclúeos como un dos motivos centrais.
Planck (observatorio espacial)
Contribucións científicas
Planck foi a terceira misión de clase Media da Axencia Espacial Europea (ESA) do Programa Científico Horizon 2000 co obxectivo principal de estudar o fondo cósmico de microondas, a luz remanente do Big Bang cuxa análise leva a un mellor coñecemento dos inicios do Universo. Planck continuou a saga de observatorios espaciais -- iniciada polo satélite COBE en 1989 e continuada polo satélite WMAP no 2001 -- adicados a medir a anisotropía do fondo cósmico de microondas.. A diferenza dos seus predecesores, Planck foi tamén quen de medir as anisotropías da polarización da RCFM, o cal proporcionou información adicional de importancia para os estudos da reionización do Universo, de fenómenos astrofísicos na Vía Láctea ou para medir a lentificación gravitacional asociada coa estrutura a grande escala do Universo , entre outros avances. A análise conxunta dos datos obtidos en intensidade e polarización permitiu determinar cunha precisión superior ao 1% o valor de cinco dos seis parámeteros do modelo cosmolóxico estándar, ΛCDM.
Mohammad Beheshti
Seyyed Mohammad Hosseini Beheshti (en farsi محمد حسینی بهشتی), nado en Isfahán en 1929 e finado en Teherán o 28 de xuño de 1981, foi un clérigo iraniano.
Crocodylus novaeguineae
O Crocodylus novaeguineae, xeralmente chamado crocodilo de Nova Guinea, é unha pequena especie de crocodilo que vive na illa de Nova Guinea, onde hai dúas poboacións xeograficamente illadas no norte e sur da cadea montañosa que se estende pola parte central da illa. No pasado a especie incluía como subespecie o crocodilo de Filipinas, co nome C. n. mindorensis, pero hoxe este considérase unha especie separada chamada C. mindorensis. Os hábitats do crocodilo de Nova Guinea son principalmente os pantanos de auga doce e lagos. É máis activo de noite cando se alimenta de peixes e outros pequenos aimais. As femias poñen ovos en niños compostos de vexetación e descansan preto do niño para vixialo. Proporcionan algúns coidados parentais ás crías recentemente eclosionadas. Este crocodilo foi cazado en exceso pola súa valiosa pel a mediados do século XX, pero desde entón aplicáronse medidas de conservación, críase en granxas de crocodilos e hoxe a Unión Internacional para a Conservación da Natureza (IUCN) califica a especie como en situación "pouco preocupante".
Neptuno (deus)
Neptuno, fillo de Saturno e Cibeles, en grego coñéceselle como Poseidón (fillo de Crono e Rea). Deus do mar, dos ríos, dos lagos, das fontes e das illas que o rodean. O seu poder chegaba a todos os confíns da terra.
Símbolos
Os seus símbolos eran o tridente e o cabalo, nun principio, o tridente era a imaxe dos dentes e dos monstros mariños, é tamén unha das armas máis antigas de pesca. miniatura|Escultura de Neptuno en [[Copenhague.]] No cristianismo é o símbolo de Cristo pescador de homes; as puntas simbolizan o poder de Deus sobre o pasado, o presente e o futuro. O cabalo é o animal que simboliza os dous polos do cosmos, arriba e abaixo, e tamén a forza de Deus sobre os humanos.
Amores e fillos
miniatura|esquerda|Mosaico romano de Neptuno e [[Anfitrite, Herculano.]] Na busca de muller fixouse en Anfitrite, fermosa ninfa filla de Océano, pero esta negouse a casar con alguén de quen non estaba namorada, aínda que Neptuno sempre se mostraba afable e correcto. Por outra banda, a tristeza de Neptuno foi resolta por un xovial golfiño que convenceu a Anfitrite da gloria e riquezas que obtería se casaba co deus do mar, e esta, finalmente, aceptou.
Partido Comunista de Austria
Eleccións recentes
Despois de chegar ao seu mínimo histórico na maioría das eleccións da década de 1990, o KPÖ recuperou pouco a pouco. Dende o 2 de outubro de 2005, o partido está representado con catro escanos en Estiria. Debido a este éxito rexional e á repercusión que tivo nos medios de comunicación, o KPÖ logrou o 1.47% dos votos nas eleccións de Viena do 23 de outubro de 2005. Esta duplicación dos votos debeuse en parte en que se rebaixou a idade mínima para votar aos 16 anos, por primeira vez. O partido conseguiu de novo representación nos distritos, algo que non lograba dende 1991.
Pena Folenche, A Pobra de Trives
Patrimonio
O topónimo Pena provén da gran pedra que hai no centro da aldea, que serve de miradoiro das montañas ourensás. A lenda conta que dentro da gran penela hai un pasadizo que leva a unha cova onde se encontra un tesouro que agocharon alí os mouros.
Consello Asiático e do Pacífico
O Consello Asiático e do Pacífico (en inglés, Asian and Pacific Council ASPAC) foi unha organización internacional establecida o 14 de xullo de 1966 en Seúl entre países da rexión do Pacífico para establecer bases de cooperación económica, cultural, técnica e social entre eles e co obxectivo político de facer de contrapeso ao comunismo en Asia. Os cumios celébranse anualmente e tiña un comité permanente con sede en Bangkok. A cambio de política dos Estados Unidos con respecto a China, amosado coa visita de Richard Nixon a ese país en 1972 deixou obsoleta á organización que deixou de operar mais non se disolveu formalmente.
Pro Recco Genova
A súa cor e a albiceleste (Bianco e Celeste), e o seu símbolo é unha Torre.
Aleksinac
Época moderna
Despois do fracaso do levantamento, Aleksinac quedou baixo o goberno turco ata decembro de 1832 ao se converter en parte integral da Serbia do príncipe Miloš. Aleksinac transformouse no centro económico do do sueste de Serbia e nun importante centro gobernamental, era amais o centro do condado e do tribunal condal. Na localidade abriuse a terceira oficina de correos en Serbia (despois de Belgrado e Kragujevac) foi aberto en Aleksinac. Na época tamén se localizou aquí a  oficina de alfándega e a estación de corentena.
Igrexa de Martebo
Arquitectura
A igrexa é dun tipo bastante característico en Gotland, no cal a nave e o coro foron reconstruídos durante o alto gótico, pero onde permanece a vella torre, resultando nunha torre desproporcionadamente curta con respecto ao resto do edificio. Pegado á torre hai un detalle pouco común, unha pequena cámara que ten unha fiestra na nave pero carece doutra conexión. Probablemente funcionaba como un hagioscopio (quizais para membros enfermos da congregación) e foi engadido durante o século XIV.
Refundación Comunista Sanmarinesa
Nas eleccións parlamentarias de 2008, Esquerda Unida, o grupo político da Refundación Comunista, formou parte de Riforme e Libertà, unha coalición electoral que conseguiu 25 dos 60 escanos do Consello Grande e Xeral logrou o 45.78% dos votos, pero non obtivo a maioría política.
Tabelión
Características
O Tabelion redactaba actas xurídicas e convenios entre partes, era o individuo técnico en aspectos de dereito e todo o referente co estado civil das persoas, que redactaba documentos relacionados coa actividade privada e que nalgúns casos ofrecía o seu asesoramento xurídico redactando escritos e documentos.
Comunidade Xermanófona de Bélxica
A Comunidade Xermanófona de Bélxica (en alemán: Deutschsprachige Gemeinschaft Belgiens) é unha das tres comunidades lingüísticas de Bélxica, con competencias ós nove municipios do leste de Valonia, na provincia de Liexa, que formaron parte de Prusia até 1918. A capital é Eupen.
Lingua islandesa
Vogais
Onde os símbolos aparecen en pares, aquel á dereita do punto representa unha vogal redondeada.
Os substantivos
(Véxase tamén nomes débiles).
Persoais
A terceira persoa do plural ten igualmente os tres xéneros. Ao referirse a un grupo de persoas no que se achan homes e mulleres úsase a forma neutra. Coma en inglés, o pronome normalmente vai antes que o verbo:
Indefinidos
Hai arredor de quince ou vinte. A continuación amosamos o paradigma de enginn (ninguén) que é declinado da seguinte maneira: Este é probablemente o pronome máis destacado do islandés. As formas en parentese son dialectais ou formas arcaicas, que só se usan na poesía. Existe unha forma aínda máis arcaica einugi, que é o dativo singular do neutro. Consérvase no refrán:
Adxectivos
Aquí existen, polo menos, moitas menos formas que aprender, tres en total, aínda que cómpre saber como se distribúen.
Preposicións
As preposicións determinan o caso dos substantivos que as seguen. Velaquí algúns exemplos:
As interrogativas
A regra da inversión tamén se aplica cos interrogativos, que se engaden ao inicio da frase. Os interrogativos en islandés son:
U-umlaut
Historicamente, existiron catro formas máis de U-umlaut; apenas se usan ou foron retiradas.
Jean-Eric Vergne
Fórmula Renault 1.6 e 2.0
En ambas series, foi o mellor piloto novato, e, ademais, tamén gañou o título francés de Fórmula Renault 2.0, que foi outorgado á mellor piloto francés na clasificación da Formula Renault 2.0 West European Cup.
Blockbuster
O termo blockbuster foi sacado probablemente do vocabulario militar: blockbuster era o nome do tipo de bomba máis poderosa utilizada polos exércitos británico e estadounidense durante a segunda guerra mundial. O termo blockbuster foi reutilizado no cinema para cualificar os filmes de alto orzamento e de grandes ingresos, producións excepcionais no plano financeiro, material e humano.
Metafonía
Características
No caso de /'mεdo/ as únicas zonas sen metafonía son as do galego máis oriental e tamén o galego exterior. Hai un claro dominio de /'medo/ no resto do territorio galego.
Casa da Moeda de Nova Orleáns
Prolegómenos
O rápido crecemento dos Estados Unidos nos inicios dos anos 1830 trouxo como consecuencia unha escaseza das moedas en circulación. Asemade, en 1804 suspendérase a produción de dólares de prata porque estes eran intercambiados por moedas españolas de inferior peso nas Indias Occidentais, polo que quedara o medio dólar como a maior moeda de prata en uso. Para aliviar esta escaseza, circulaban nos Estados Unidos algunhas moedas estranxeiras. Nesa conxuntura, a Casa da Moeda de Filadelfia era a única ceca activa ata 1838, cando empezaron a establecerse outras casas de moeda en diferentes lugares do país. En 1836, o presidente Andrew Jackson emitira unha orde executiva que ordenaba que todas as transaccións de territorio estadounidense se realizasen en efectivo. Esta decisión, no contexto da depresión económica que seguiu o Pánico de 1837 (causado en parte polas políticas fiscais de Jackson), aumentou a necesidade de máis diñeiro en circulación.
Séculos XX e XXI
O estado acordou evitar a demolición da estrutura, coa condición de que fose restaurada e reconvertida para un novo destino nos seguintes quince anos. Entre 1978 e 1980 cumpriuse este obxectivo e, desde 1981, o edificio funcionou como museo, inicialmente sobre numismática e posteriormente ampliado a outras exposicións sobre temas tan diversos como o entroido de Nova Orleáns, a música de jazz e a cerámica.
Islandia
Islandia (en islandés: Ísland) é un país insular situado na Dorsal Medio Atlántica, e xeralmente englobada en Europa. A illa está bañada polo océano Atlántico ao sur e ao oeste e polo mar de Noruega ao norte e ao leste. Os territorios máis próximos son Groenlandia ao noroeste, da cal está separada polo estreito de Dinamarca, as Illas Feroe ao sueste e, bastante máis lonxe, a illa norueguesa de Jan Mayen ao nordeste.
Historia
miniatura|esquerda|200px|Harald I recibindo o Reino de [[Noruega.]] Aínda que existen evidencias da presenza de monxes irlandeses na illa, xeralmente considérase que Islandia foi fundada e poboada por exploradores noruegueses. O primeiro destes foi Ingólfur Arnarson, quen construíu o seu fogar en Reiquiavik, capital actual da Islandia. Ingólfur foi seguido por outros poboadores, principalmente homes noruegueses e os seus escravos irlandeses. No ano 930 fundouse o primeiro estado libre islandés, co Alþingi como principal órgano político, lexislativo e xudicial. No ano 1000 a illa adoptou o Cristianismo como relixión oficial.
Xeografía
miniatura|Islandia vista dende un satélite espacial miniatura|Mapa da illa de Islandia miniatura|Lago volcánico de Grímsvötn no [[glaciar de Vatnajökull]] miniatura|Dettifoss, a maior [[fervenza da Europa, atópase no nordeste de Islandia]] miniatura|O [[volcán Eyjafjallajökull en erupción. (10-5-2010).]]
Clima
miniatura|Niños de [[garruchos e de araos dos cons.]]
Divisións administrativas
A primeira forma de organización divide o país en oito rexións, que son empregadas principalmente para fins estatísticos; as cortes de distrito empregan unha versión máis antiga desta división para definir as súas xurisdicións. Ata 2003, as circunscricións para as eleccións parlamentarias definíanse polas rexións, mais cambiaron a só seis. O cambio nesta división realizouse para equilibrar o peso das diferentes circunscricións do país, xa que anteriormente un voto nunha das áreas escasamente poboadas tiña maior influencia que un voto emitido dentro da área da capital. Este desequilibrio reduciuse co cambio de circunscricións, mais aínda persiste.
Crise económica de 2008/2011
Ademais da moeda sucederon problemas cos principais bancos do país e houbo amplas dificultades no refinanciamento da débeda. A finais de setembro de 2008, anunciouse que o banco Glitnir sería nacionalizado, e unha semana despois o control do Landsbanki e do Glitnir foron cedidos á Autoridade Supervisora Financeira de Islandia. Esa mesma organización tomou o control do Kaupthing. O 20 de novembro de 2008 o consello de administración do Fondo Monetario Internacional aprobou un préstamo de 2 100 millóns de dólares a Islandia.
Transporte
miniatura|Mapa da Hringvegur, a estrada de circunvalación. As principais comunicacións en Islandia son por estrada. A Estrada nº 1 ou de circunvalación, coñecida en lingua islandesa como Hringvegur, enlaza as cidades máis habitadas rodeando por completo a illa, e as estradas secundarias conectan con cidades menos importantes e aldeas. Hai en total 13.028 quilómetros de vías, 4.343 delas pavimentados e 8.685 sen pavimentar.
Cultura
No século XX introducíronse as correntes da arte abstracta, o surrealismo etc. Unha das figuras máis importantes da arte islandés contemporáneo é Erró, quen produciu unha obra caracterizada por unha figuración de ton crítico. En canto á música os islandeses máis internacionais son Björk e o grupo Sigur Rós.
Tōon
Tōon (東温市, とうおんし, Tōon-shi) é un concello da prefectura de Ehime no Xapón. Está situada no centro da prefectura e da rexión de Shikoku, na illa de Shikoku. A súa superficie é de 211,45 km² e a poboación de 35.522 habitantes (2009) e ten unha densidade de poboación de 168 h/km².
Partido Comunista Armenio
O Partido Comunista Armenio (en armenio: Հայաստանի կոմունիստական կուսակցություն, ՀԿԿ; Hayastani Komunistakan Kusaktsutyun, HKK) é un partido comunista de Armenia.
Mari Luz Esteban Galarza
Traxectoria social e profesional
Tras a súa licenciatura en Medicina, traballou en Biscaia (Basauri e Bilbao) como médica de planificación familiar desde 1984 até 1996.
Probabilidade
A teoría da probabilidade úsase cumpridamente en áreas como a estatística, a física, a matemática, a ciencia e mais a filosofía para tirar conclusións sobre a probabilidade de sucesos potenciais e a mecánica subxacente de sistemas complexos.
David Gandy
David James Gandy, nado en Billericay, Essex, o 19 de febreiro de 1980, é un modelo inglés. Despois de gañar un concurso de televisión, Gandy converteuse nun modelo de éxito. Durante varios anos, os deseñadores italianos Dolce & Gabbana usárono nas súas campañas e espectáculos de moda. Nunha industria dominada pola imaxe de homes delgados, o corpo musculoso de Gandy levou a algúns deseñadores a recuperar unha imaxe máis masculino.
Probabilidade
Historia
No século XIX, os autores da teoría xeral incluían a Laplace, Sylvestre Lacroix (1816), Littrow (1833), Adolphe Quetelet (1853), Richard Dedekind (1860), Helmert (1872), Hermann Laurent (1873), Liagre, Didion, e Karl Pearson. Augustus De Morgan e George Boole melloraron a exposición da teoría.
Regra da adición
Por un lado, se, é dicir que son mutuamente excluíntes, entón:
Distribución binomial
Nunha serie de experimentos repetidos de xeito independente un número de veces n, e nos que só hai dúas posibilidades de resultado (éxito/fracaso), a distribución da variable X que conta o número de éxitos segue unha distribución binomial. A probabilidade de que ocorran m éxitos nun experimento repetido n veces é:
Relación coa aleatoriedade e probabilidade en mecánica cuántica
Nun universo determinista, baseado en conceptos newtonianos, non habería probabilidade se se coñecesen todas as condicións (demo de Laplace), aínda que hai situacións nas que a sensibilidade ás condicións iniciais supera a nosa capacidade para medilas, é dicir, coñecelas. No caso dunha ruleta, se se coñece a forza da man e o período desa forza, o número en que se deterá a pelota sería unha certeza (aínda que, como cuestión práctica, isto probablemente só sería certo cunha ruleta que non estivese exactamente nivelada, como revelou o "casino newtoniano" de Thomas A. Bass). Isto tamén asume o coñecemento da inercia e do rozamento da roda, o peso, a suavidade e a redondez da bóla, as variacións na velocidade da man durante o xiro e así sucesivamente. Unha descrición probabilística pode ser máis útil que a mecánica newtoniana para analizar o patrón de resultados repetidos dunha ruleta. Os físicos enfróntanse á mesma situación na teoría cinética dos gases, onde o sistema, aínda que é determinista en principio, é tan complexo (co número de moléculas normalmente de orde de magnitude da constante de Avogadro 6,02×1023) que só unha descrición estatística das súas propiedades é factible.
Lingüística computacional
A lingüística computacional constitúe un eido científico interdisciplinario vinculado á lingüística e á informática, e encamiñado a incorporar nos ordenadores a habilidade no manexo da linguaxe natural e a facilitar o tratamento informatizado das linguas e do seu estudo.
Informática aplicada á lingüística
Traballo caracterizado pola aplicación dos ordenadores á investigación lingüística. Normalmente chámase así á Lingüística de corpus ou a lingüística histórica computacional.
Liña Lleida-La Pobla de Segur
Foi inaugurada entre Lleida e Balaguer en 1924 e en 1951 chegou ata La Pobla de Segur. Dende 2005 é propiedade de Ferrocarrils de la Generalitat de Catalunya, que en 2016 asumiu tamén a súa operación coa compra de unidades de tren propias.
Peste
Historia
A peste é, de todas as doenzas, unha das poucas que tiveron influencia determinante no desenvolvemento da historia da Humanidade.
A "Terceira Pandemia"
Iniciouse probabelmente na estepa da Manchuria, onde as marmotas infectadas foron cazadas en grandes números polos inmigrantes chineses que as vendían aos occidentais para producir casacas. A partir de 1855 espallouse por toda a China, ameazando os europeos de Hong Kong en 1894, o que levou ao envío de equipos médicos e bacterioloxistas á rexión. Porén, foi imposible espallar a súa diseminación por navíos para portos en todo o mundo, incluíndo na Europa e California. Tería sido entón cando os roedores salvaxes das pradarías americanas e do Brasil se infectaron.
Diagnóstico
O diagnóstico é feito por recolla de mostras de líquido dos bubos, pus ou sangue e cultura en meos de nutrientes para observación ao microscopio e análise bioquímica.
O Temple, Cambre
Santa María do Temple é unha parroquia que se localiza no norte do concello coruñés de Cambre, na comarca da Coruña. Segundo o padrón municipal (INE 2016) ten 9.177 habitantes (4.474 homes e 4.703 mulleres). A parroquia ten 7 lugares.
Imanol Arias
Premios e candidaturas
Premios Goya
Melvin Calvin
Traxectoria
Incorporouse ao departamento de química da Universidade de California, en Berkeley, en 1937 e en 1947 conseguiu ser nomeado profesor de química. Nesa mesma universidade foi director do Laboratorio Lawrence de Radiacións do Departamento de Química Biolóxica.
Uh, jeg ville ønske jeg var dig
«Uh, jeg ville ønske jeg var dig» (en galego: «Oh, desexaría ser ti») é unha canción composta por Otto Lington e interpretada en dinamarqués por Birthe Wilke. Lanzouse como sinxelo en 1959 mediante Philips Records. Foi elixida para representar a Dinamarca no Festival de Eurovisión de 1959 tras gaña-la final nacional dinamarquesa, Dansk Melodi Grand Prix 1959.
Solomon Alabi
Makafan Solomon Alabi, nado o 21 de marzo de 1988 en Kaduna, é un ex xogador nixeriano de baloncesto profesional.
Teoría da computabilidade
Antecedentes
O que Hilbert pretendía era crear un sistema matemático formal completo e consistente no que todas as aseveracións fosen expostas con precisión. A súa intención era atopar un algoritmo que determinase a verdade ou a falsidade de calquera proposición no sistema formal. O problema en cuestión denominouse Entscheidungsproblem. No caso de que Hilbert cumprise o seu obxectivo calquera problema ben definido resolveríase simplemente ao executar o devandito algoritmo.
Terceira Internacional
Antecedentes históricos
Segundo o preámbulo dos primeiros estatutos da Komintern, os seus antecedentes remóntanse á Asociación Internacional de Traballadores fundada, entroutros, por Karl Marx e Friedrich Engels en Londres en 1864, e que, por primeira vez, agrupaba traballadores de diferentes países. Após a desaparición desa Primeira Internacional en 1876, Engels promoveu a creación da Segunda Internacional en París en 1889, que agrupaba partidos socialistas, socialdemócratas e laboristas. O inicio da primeira guerra mundial produciu unha fractura na organización cando o sector dos socialistas reformistas decidiu apoiar os gobernos na declaración da guerra e o sector dos socialistas revolucionarios se opuxeron totalmente a ela. Derivado diso, este sector revolucionario celebrou a Conferencia de Zimmerwald en 1915 e a Conferencia de Kienthal en 1916, que se converteron na base para a Komintern (a Terceira Internacional), creada en marzo de 1919 en Petrogrado como sistema para romper as relacións definitivamente cos sectores reformistas, ós que acusaban de teren traizoado a clase traballadora e de provocaren a destrución da Segunda Internacional.
Constitución e evolución
A Komintern celebrou sete congresos mundiais, que inicialmente eran de carácter anual e que posteriormente se foron espazando no tempo.
Do I ó IV Congreso
O I Congreso Mundial da Internacional Comunista tivo lugar en Petrogrado entre o 2 de marzo e o 6 de marzo de 1919. Os temas fundamentais foron a democracia burguesa e a ditadura do proletariado, así como a necesidade de difundir o sistema de soviets. Tamén se nomeou Grigori Zinoviev como Presidente do Comité Exectivo da Internacional Comunista (CEIC), a máxima autoridade da Komintern durante o período intercongresual. Estiveron presentes os Partidos Comunistas de Rusia, Alemaña, Austria, Hungría, Polonia, Finlandia, Ucraína, Letonia, Lituania, Belarús, Estonia, Armenia e da Rexión do Volga; tamén grupos comunistas checos, búlgaros, iugoslavos, británicos, franceses e suízos, o Partido Social Democrático de Esquerda de Suecia, o Partido Socialista Laborista de América, a Liga de Propaganda Socialista dos Estados Unidos, o Partido dos Traballadores da China, a Unión de Traballadores de Corea, e seccións comunistas de Turquía, Acerbaixán, Xeorxia, Persia e Turquestán. O Partido dos Traballadores Noruegueses tamén estivo presente (aínda que a abandonou en 1923). Pola súa banda, o Partido Socialista Italiano negouse a participar, o que provocou unha escisión interna en 1921 que deu orixe ó Partido Comunista Italiano, que si se integrou na Komintern.
Racamonde
O topónimo Racamonde pode referirse a varios lugares de Galicia:
Terceira Internacional
Do I ó IV Congreso
O II Congreso Mundial da Internacional Comunista celebrouse en Moscova entre o 19 de xullo e o 7 de agosto de 1920. É o momento do fin da guerra civil rusa e tamén o momento en que a axitación revolucionaria se estende rapidamente por Alemaña. Neste Congreso insístese na necesidade de adoptar e propagar o sistema de soviets, e acórdanse as denominadas 21 Condicións para o ingreso na Komintern diante das numerosas organizacións socialdemócratas que solicitaran a adhesión.
Do V ó VII Congreso
O V Congreso Mundial da Internacional Comunista celebrouse en Moscova entre xuño e xullo de 1924, despois da morte de Lenin e cando a Unión Soviética xa estaba conformada. Marcado polo fracaso da revolución alemá, apróvanse uns novos estatutos que inician a denominada "bolxevización" da Komintern ó insistir en que os partidos membros adopten o sistema organizacional do Partido Comunista da Unión Soviética (PCUS) na medida en que aquel era o único membro da Internacional con funcións de goberno.
En abril de 1929, Nikolai Bukharin é obrigado a dimitir do cargo de Secretario Xeral da Komintern acusado de dereitista pola dirección do PCUS, no momento en que a ascensión de Iósiv Stalin se confirma imparábel. En substitución de Bujarin é escollido para a Secretaría Xeral o búlgaro Georgi Dimitrov, que dirixirá a Komintern desde 1934 até a súa disolución.
Disolución da Komintern
A segunda guerra mundial cortou o contacto do goberno da URSS con numerosos partidos comunistas no resto do mundo, considerando ademais que os países do eixo capitalista receaban do goberno soviético despois do Pacto Ribbentrop-Molotov celebrado co goberno nazi en agosto de 1939. A invasión da URSS por parte de tropas do III Reich en xuño de 1941 provocou que a URSS se vise como aliada de dúas potencias capitalistas: Gran Bretaña e os Estados Unidos. Nesa tesitura, o 15 de maio de 1943, antes da celebración da Conferencia de Teherán, o Presidium do Comité Executivo da Internacional Comunista decreta "a madurez dos partidos comunistas" nacionais e decide disolver a Komintern para evitar os receos das potencias capitalistas aliadas da URSS nese momento.
Ramiro II de León
Comezo do reinado
Unha vez afianzado no trono, Ramiro proseguiu o proceso de conquista territorial no sur do reino. Comezou conquistando a fortaleza omeia de Margerit, a actual Madrid, a mediados do 932, na súa idea de liberar a Toledo. Pero xa ocupadas por al-Nasir, tempo antes, as fortalezas da marxe dereita do Texo, Ramiro só puido desmantelar as fortificacións de Madrid e depredar as súas terras máis próximas, de onde trouxo numerosas xentes, mentres Abderramán entraba triunfalmente en Toledo o día 2 de agosto.
A grande ofensiva cordobesa
O califa omíada concibiu entón un proxecto xigantesco para acabar dunha vez por todas co reino leonés, ao que denominou gazat al-kudra ou campaña do supremo poder. O omíada reuniu a máis de cen mil homes alentados pola chamada á Xihad. Desde a saída de Córdoba dispúxose que todos os días se entóase na mesquita maior a oración da campaña, non con sentido deprecatorio, senón como anticipado agradecemento do que non podía menos de ser un éxito incontrovertíbel.
Ocaso
O último acto público da súa vida foi a súa abdicación voluntaria na capital León, a tarde do día 5 de xaneiro de 951, cando o rei debía de contar uns 53 anos. Créndose próximo á morte fíxose levar á igrexa de San Salvador, contigua ao pazo, e na presenza de todos tirou as súas vestiduras e verteu sobre a súa cabeza a cinza ritual, unindo no mesmo acto a renuncia solemne ao trono e a práctica da penitencia pública in extremis, coa mesma fórmula que no seu día pronunciara santo Isidoro de Sevilla.
Provincia de Antuerpen
A provincia fai fronteira (dende o norte e no sentido horario) cos Países Baixos, co Limburgo belga, o Brabante Flamengo e Flandres Oriental.
Os 70 concellos e cidades da provincia de Antuerpen
miniatura|300px|Divisións da provincia.
Provincia de Betanzos
miniatura|Provincia de Betanzos coas súas xurisdicións en 1753.
Riolimpo, Naraío, San Sadurniño
Riolimpo é un lugar da parroquia de Naraío no concello coruñés de San Sadurniño, na comarca de Ferrol. Segundo o IGE, en 2011 tiña 5 habitantes (3 homes e 2 mulleres).
The Love Boat: The Next Wave
The Love Boat: The Next Wave é unha serie norteamericana de televisión baseada na comedia The Love Boat da ABC. A serie emitiuna a UPN de 1998 a 1999.
Catarina I de Rusia
Traxectoria
Durante o seu reinado continuou a obra do seu esposo, apoiada sobre todo por Ménschikov, que era o virtual gobernador, e seguindo o consello de amigos e favoritos. En 1726 creou un consello privado ao que traspasou gran parte das atribucións que ata entón tiña o Senado, o que produciu disensións na nobreza que non tardou en dividirse en múltiples partidos, mentres Catarina trataba de aproximarse a eles nomeando sucesor ao príncipe Pedro. Xuntou os seus catro irmáns e levounos a Rusia, dándolles os novos títulos de condes e condesas.
Morreu en San Petersburgo en 1727, aos 38 anos, e está enterrada na catedral, dentro da fortaleza de San Pedro e San Paulo.
Caenolestes
Anatomía
As extremidades anteriores son lixeiramente máis curtas que as posteriores e posúen cinco dedos con uñas romas nos externos e afiadas garras curvas nos tres centrais. As uñas dos cinco dedos posteriores son curvas e afiadas.
A cola é longa e non ten capacidade prénsil. Escasamente cuberta de pelo da mesmo cor que o corpo, aínda que nalgúns espécimes a punta pode ser branca.
Kelly Craft
Participación política
Integrou o consello de administración da súa alma mater, a Universidade de Kentucky, por un período que comezou en agosto de 2016, pero renunciou para aceptar o cargo de embaixadora no Canadá un ano despois.
Alicante Club de Fútbol
O Alicante Club de Fútbol (en valenciano: Alacant Club de Futbol) é un club de fútbol español da cidade de Alacant, na Comunidade Valenciana. Foi fundado en 1918 e xoga no grupo IV da Rexional Preferente da Comunidade Valenciana, logo de sufrir dous descensos consecutivos.
Prefectura de Ibaraki
Xeografía
dereita|300px|miniatura
Xoán Zonaras
Traxectoria
Sobre a vida de Xoán Zonaras, só se sabe o que contan as súas propias obras. Debido a que menciona a segunda voda do emperador Manuel I Comneno, que tivo lugar o 25 de decembro de 1161, só puido ser xefe da chancelería imperial baixo os emperadores Xoán II Comneno (1118–1143) ou Manuel I (1143–1180). Zonaras foi drungario da garda, un dos xuíces máis importantes do imperio, no século XII.
Piove (Ciao ciao bambina)
No festival
A canción participou no festival celebrado no Palacio de Festivais e Congresos de Cannes o 11 de marzo de 1959 co título «Piove», sendo interpretada polo cantante italiano Domenico Modugno. A orquestra foi dirixida por William Galassini.
Claude Debussy
Os últimos anos
En 1910, diagnosticáronlle un cancro. Coa saúde moi deteriorada e dores difíciles de soportar comeza a saír moi pouco da súa residencia e acaba os seus derradeiros traballos. Morreu o 25 de marzo de 1918 sen ver a fin da primeira guerra mundial. Foi enterrado no cemiterio parisiense de Père-Lachaise, e posteriormente os seus restos trasladados o cemiterio de Passy.
Características da obra
Debussy marcou unha ruptura coa forma clásica máis radical aínda que a dos compositores románticos. As súas obras máis persoais, caracterízanse por unha composición melódica inspirada libremente nas músicas orientais (uso da gama pentatónica). Os temas son difusos, os descubrimentos harmónicos ousados, os matices delicados e os ritmos sutís. As súas composicións son sobre todo sensoriais, procuran facer sentir ao que escoita sensacións particulares traducindo en música imaxes e impresións precisas. Os títulos evocadores de moitas pezas son un bo exemplo: "Pasos na neve", (Des pas sur la neige), "A rapaza cos cabelos de liño" (La fille aux cheveux de lin), "Reflexo na auga" (Reflet dans l'eau) etc. Por iso, aínda que é difícil de asociar a unha corrente determinada, clasifícase en xeral como "impresionista", etiqueta que el nunca reivindicou e mesmo rexeitou. Moitos musicólogos consideran decisiva a súa influencia no desenvolvemento da música cinematográfica, fenómeno que segue a manifestarse en anos recentes.
Shahnameh
A obra
A visión de Zoroastro sobre a condición humana maniféstase na caracterización das numerosas figuras da obra, tanto masculinas como femininas. Zoroastro destaca o libre albedrío dos humanos. Todos os personaxes de Ferdousí son complexos, pois ningún é un arquetipo ou un monicreque. Os mellores personaxes cometen erros, e os peores teñen momentos de humanidade.
A idade mítica
Despois dun comezo de invocación a Deus e á Sabedoría, o Shahnameh brinda unha descrición da creación do mundo e do ser humano segundo as crenzas dos sasánidas. Esta introdución continúa coa historia do primeiro humano, Keyumars, que tamén foi o primeiro rei despois dun período en que deambulou pola montaña. O seu neto Hushang, fillo de Sīyāmak, descobre o lume por accidente e establece a festa de Sadeh na súa honra. Nesta sección preséntanse as historias de Tahmuras, Jamshid, Zahhāk, Kaveh, Fereydūn e os seus tres fillos Salm, Tur e Iraj, e o seu neto Manuchehr. Esta sección do Shahnameh é relativamente breve, cun total de 2100 versos, o que representa o catro por cento de toda a obra, e narra os sucesos coa simplicidade e mestría dunha obra histórica. Naturalmente, a forza e a beleza da poesía de Ferdowsi contribuíron en gran medida a realzar o relato deste período facéndoo atractivo e cheo de vida.
Igrexa de San Cirilo de Turaŭ (Londres)
Recoñecementos
Foi presentada no London Festival of Architecture, onde recibiu o Premio RIBA Rexional de Londres de 2017. Recibiu tamén o premio do público nos New London Awards de 2017.
Sanuki
Sanuki (さぬき市, さぬきし, Sanuki-shi) é un concello da prefectura de Kagawa no Xapón. Está situada ao norte da rexión de Shikoku e ao leste da prefectura, na illa de Shikoku. A súa superficie é de 158,90 km² e a poboación de 54.079 habitantes (2009) e ten unha densidade de poboación de 340 h/km².
Baldaquino
Columnas
Cómpre cita-lo caso excepcional dos restos dun baldaquino existente no mosteiro de San Paio de Antealtares. Consisten en tres columnas de 1,18 m de alto que presentan esculpidas tres apóstolos cada unha de clara factura románica. Dátanse no ano 1135 e hoxe están expostas, dúas no Museo Arqueolóxico Nacional (Madrid) e outra no Fogg Museum de Harvard; descoñécese o paradoiro da cuarta columna. No Museo de Pontevedra están expostas reproducións en xeso das tres columnas.
Igualmente, no interior da Catedral de Santiago atópase unha columna de bronce de finais do século XII, de 2,28 m de altura; hoxe está transformada no relicario do bordón do Apóstolo.
Linteis
Superiormente están pechados por distintos motivos ornamentais organizados en cresterías, molduras, bólas etc.
Eliezer Setton
Eliezer Otílio Setton, nado en Maceió o 21 de xaneiro de 1957, é un cantante e compositor brasileiro de forró.
Saimaan Pallo
O Saimaan Pallo ou SaiPa é un equipo profesional de hóckey sobre xeo da cidade de Lappeenranta (Finlandia). Actualmente compite na SM-liiga, a máxima categoría do hóckey sobre xeo finés. Xoga os seus partidos como local no Kisapuisto, un pavillón con capacidade para 4.847 espectadores.
Tarrío, San Fiz de Asma, Chantada
Tarrío é un lugar na parroquia de San Fiz de Asma, do concello de Chantada, na comarca de Chantada, pertencente a provincia de Lugo. No ano 2011 tiña 17 habitantes segundo datos do INE e do IGE. deles 8 eran homes e 9 eran mulleres.
Arte de Cataluña
miniatura|dereita|300px|[[Ábsida de Sant Climent de Taüll|Pantocrátor de Sant Climent de Taüll, no MNAC.]] A arte de Cataluña tivo unha evolución paralela á do resto da arte europea, seguindo de forma diversa as múltiples tendencies que produciron no contexto da historia da arte occidental. A arte foi, dende sempre, un dos principais medios de expresión do ser humano, a través do cal expresa as súas ideas e sentimentos, e a forma pola que se relaciona co mundo. A súa función pode variar dende a máis práctica até a máis ornamental, pode ter un contido relixioso ou sinxelamente estético, e pode ser duradeiro ou efémero.
Ácido valérico
Seguridade
O ácido valérico pode causar irritación se se pon en contacto coa pel, ollos ou membranas mucosas.
Linguas nagas occidentais
As linguas nagas occidentais ou linguas zeme forman unha rama da familia lingüística sino-tibetana da India.
Cabalar, A Capela
Clima
A climatoloxía de Cabalar é de tipo oceánico húmido con algunhas características de clima continental. A temperatura oscila entre os 0 °C que pódense alcanzar no inverno aos 37 °C de máxima no mes de agosto, cunha temperatura media anual de 12 °C. É un clima propicio para a conservación das Fragas do Eume.
Festas
As festas parroquiais de Santa María celébranse o 15 e o 16 de agosto.
Gastronomía
O requeixo elabórase nesta zona dende hai moitos anos, posúe unhas características especiais que fan que se diferencie do producido noutras zonas.
Igrexa de Fårö
A igrexa de Fårö (sueco: Fårö kyrka) é unha igrexa medieval luterana en Fårö, na illa sueca de Gotland, pertencente á diocese de Visby.
Sistema sensorial
Luz
As ondas electromagnéticas detectables cos ollos son denominadas luz. Algúns animais son capaços de detectar a luz ultravioleta, que ten unha lonxitude de onda máis curta. Algúns animais poden detectar os infravermellos como unha "luz" mediante o ollos ou órganos especiais.
Órganos sensitivos
Son estruturas especializadas na recepción dun tipo de enerxía específica. Conteñen receptores similares e tecido non nervioso. Dise que os órganos dos sentidos posúen "modalidade sensitiva" e "calidade sensitiva". A modalidade fai referencia aos distintos estímulos que somos capaces de detectar (luz, son, olor, gusto etc.) e a calidade, dentro dunha estimulación, de diferenciar patróns (luz: distintas cores; olor: distintos olores etc.).
Información sensitiva
Para evitar "malas interpretacións", os órganos sensitivos están equipados con sistemas que illan os seus receptores do contacto con outro tipo de enerxía estimulante. Así, cando se recibe un golpe nun ollo, vense estrelas.
Las literatas
Contido
O nome de Jorge Sand aparece dúas veces con funcións diferentes: como referencia á alta literatura e como excepción de escritora feminina. Para Rosalía de Castro, George Sand é unha escritora que non ten que soportar as críticas que habitualmente reciben as mulleres letradas ou poetisas. Trátase dunha excepcionalidade o feito de que esta muller obteña o status de autor, á beira de Victor Hugo, Honoré de Balzac ou Walter Scott e, por tanto, é un dos seus grandes referentes. Sabémolo, tamén, porque aparece o seu nome unhas cantas veces en La hija del mar.
Un homme et une femme
Un homme et une femme é un filme francés de 1966 escrito e dirixido por Claude Lelouch e protagonizado por Anouk Aimée e Jean-Louis Trintignant. Escrito por Lelouch e Pierre Uytterhoeven, o filme conta a historia dunha viúva e un viúvo que se coñecen por casualidade no colexio dos seus fillos e cuxa relación incipiente é complicada por mor das lembranzas das súas parellas mortas. O filme salienta pola súa exuberante fotografía, con frecuentes secuencias entre imaxe en cor, branco e negro e sepia, e pola banda sonora composta por Francis Lai.
Li Po
Tradición poética
Unha apreciación máis xeral pola historia móstrase nos seus poemas do xénero huaigu, ou meditacións sobre o pasado, en que despois de "un dos temas perennes da poesía chinesa, o poeta contempla as ruínas da gloria pasada."
Extasiado co viño
En 1935 apareceu un libro do poeta catalán Josep Carneiro titulado Lluna i llanterna, no que fai varias recreacións de poesía chinesa a partir das súas versións inglesas. Unha destas recreacións é un poema titulado A vida e o viño, en que podemos apreciar este desmesurado amor polo viño que manifestaba Li Po:
Dick Fosbury
Traxectoria
Fosbury empezou a experimentar coa nova técnica, logo chamada Fosbury Flop, cando tiña 16 anos, pois atopaba demasiado difíciles os estilos que entón se utilizaban para executar o salto, tales como o rodete ventral, o estilo tesoira ou o western roll.
Por esta época a marca mundial estaba en poder do soviético Valery Brumel con 2.28 m. desde 1963, usando a vella técnica. Aínda que Dick Fosbury nunca puido saltar esa altura, e aínda que había moitos escépticos que puñan en dúbida a efectividade do novo método, este gañou gañou rapidamente popularidade, e nos anos seguintes cada vez máis saltadores, homes e mulleres aplicárono.
Hoxe en día todos os saltadores de altura de elite empregan o Fosbury Flop, e a súa maior eficacia esta totalmente demostrada.
Pelicans Lahti
O Pelicans Lahti é un equipo profesional de hóckey sobre xeo da cidade de Lahti (Finlandia). Actualmente compite na máxima categoría do hóckey sobre xeo finés, a SM-liiga. Un dos seus propietarios é o ex-porteiro da NHL Pasi Nurminen. Xoga os seus partidos como local no Isku Areena de Lahti, un pavillón con capacidade para 5 371 persoas.
Joana Masó
Traxectoria
Licenciada en Letras modernas pola Universidade de París VII Denis Diderot e en Letras clásicas pola Universidade de París IV París-Sorbonne, cursou o doutoramento na Universidade de París 8 e a Universidade de Barcelona. É profesora de literatura francesa na Universidade de Barcelona e investigadora da Cátedra UNESCO Mulleres, desenvolvemento e culturas. Traduciu textos de crítica e filosofía francesa contemporánea de Hélène Cixous, Jacques Derrida, Catherine Malabou, Jean-Luc Marion e Jean-Luc Nancy, e publicou artigos e edicións sobre algúns destes autores. Entre outros, editou os seguintes libros: La llengua m’és l’únic refugi, de Hélène Cixous (Lleonard Muntaner, 2009), os textos de Jacques Derrida sobre arte e estética, ''Penser à ne pas voir. Écrits sur lles arts du visible 1979-2004 con G. Michaud (La Différence, 2013) e Lles Arts de l’Espace. Écrits et interventions sur l’architecture'' (La Différence, 2015). Traballou no comisariado de exposicións e codirixido a colección Ensayo en Ellago Ediciones.
Pelicans Lahti
Números retirados
Os Pelicans retiraron tres números en honor a outros tantos xogadores. Erkki Laine, finado nun accidente en 2009, foi homenaxeado cunha estatua en fronte do Isku Areena revelada o 28 de novembro de 2017, converténdose na primeira estatua de hóckey sobre xeo de Finlandia. Todos os xogadores homenaxeados naceron en Lahti.
Limburgo, Bélxica
Os 70 concellos e cidades da provincia de Limburgo
6. Borgloon
Lingua meitei
O meithei ou meitei é unha lingua sino-tibetana da India.
Brabante Flamengo
O Brabante Flamengo (Vlaams Brabant en Neerlandés, Brabant Flamand en Francés, Flemish Brabant en Inglés) é unha provincia da Bélxica, da rexión de Flandres. A súa capital é a cidade de Leuven ou Lovaina. A provincia do Brabante Flamengo circunda completamente a Rexión de Bruxelas-Capital.
Dexipo
Obra
Focio gabou o seu estilo e o o denominou como un segundo Tucídides.
A Portela, Codeseda, A Estrada
A Portela é un lugar da parroquia de Codeseda no concello pontevedrés da Estrada na comarca de Tabeirós - Terra de Montes. Tiña 12 habitantes no ano 2011 segundo datos do INE e do IGE, dos cales 5 eran homes e 7 mulleres. Iso supón unha diminución da poboación respecto a 1999 cando tiña 18 habitantes (7 homes e 11 mulleres).
Paredones
Abrangue xunto cos concellos de Placilla, Pichilemu, Chépica, Santa Cruz, Pumanque, Palmilla, Peralillo, Navidad, Lolol, Litueche, La Estrella, Marchihue e Nancagua o Distrito Electoral N° 35 e pertence á 9ª Circunscrición Senatorial (O'Higgins). A vila naceu en 1646 e está situada a 200 km aproximadamente ao suroeste de Santiago de Chile e a 46 km de Pichilemu. Aséntase nunha pequena chaira rodeado de crebas e penelas que xustifican plenamente o seu nome. Paredones destaca pola súa arquitectura de adobe e tella, e mais tamén pola produción de quinoa, moi utilizado na elaboración de diferentes pratos da gastronomía  local tradicional.
Ben Johnson (atleta)
Traxectoria
Johnson emigrou ao Canadá en 1976. Debutou nos Campionatos do Mundo de Atletismo de 1983 quedando derrotado nas semifinais. Ao ano seguinte, Johnson chegou á final dos 100 metros nos Xogos Olímpicos de 1984 celebrados nos Ánxeles, acabando terceiro detrás de Carl Lewis. Co equipo canadense de 4 x 100 metros conseguiu a medalla de bronce.
Linguas angami-pochuri
As linguas angami-pochuri forman unha rama da familia lingüística sino-tibetana. Fálanse en Nagaland na India.
Piña (coníferas)
miniatura|dereita|Piñas de piñeiro bravo en [[Nigrán.]]
Lisa Kenna
Participación na controversia Trump-Ucraína
O 1 de outubro de 2019, American Oversight, un grupo de activistas estadounidenses, emitiu unha demanda contra a Lei de Liberdade de Información contra o Departamento de Estado dos Estados Unidos. Kenna foi nomeada, xunto con outros funcionarios, en relación coa controversia Trump-Ucraína. A demanda solicitou comunicacións de varios tipos entre os funcionarios nomeados e os avogados Rudy Giuliani, Vitoria Toensing e Joseph diGenova, xunto con comunicacións sobre funcionarios de Ucraína e comunicacións sobre Marie Yovanovitch, quen foi a Embaixadora en Ucraína ata que foi retirada a principios de maio. Na mesma semana, os comités de Intelixencia, Asuntos Exteriores e Supervisión e Reforma emitiron mensaxes de texto do ex Representante Especial para Ucraína, Kurt Volker, nunha declaración conxunta. Na declaración había unha conversa entre o embaixador en funcións en Ucraína, Bill Taylor, e o embaixador na Unión Europea, Gordon Sondland, sobre a retención da axuda a Ucraína. Sondland redirixiu a Taylor a Kenna polas preocupacións que Taylor tiña con respecto á retención.
Ariane
miniatura|O Ariane 4 O Ariane é un foguete espacial de tres fases de carácter civil construído pola Axencia Europea do Espazo (ESA). O nome provén da forma francesa do personaxe mitolóxico Ariadne.
Irmáns Marx
miniatura|leftpx|300px|Chico, Groucho e Harpo en 1948 Os Irmáns Marx foron un grupo de irmáns comediantes, que fixeron teatro, cinema e televisión. Eran Chico (Leonard, 1887-1961), Harpo (Adolph Arthur, 1888-1964), Groucho (Julius Henry, 1890-1977), Gummo (Milton, 1892-1977), e Zeppo, (Herbert, 1901-1979). Outro irmán, Manfred, naceu en 1885 mais morreu na infancia.
Zenón de Elea
Pensamento
O segundo e o terceiro argumentos en contra do movemento, os máis célebres, son o de “Aquiles, o dos pés lixeiros” e o da “frecha voadora”. Con relación a estes argumentos comenta Sexto Empírico, con certa ironía, como Dióxenes de Sinope (o cínico) os refutaba todas as mañás: mesmo despois de levantarse, sen dicir palabra, poñíase a pasear de arriba a abaixo na súa estancia, probando así cos feitos o incrible que resultaban os argumentos de Zenón.
Tabagón, O Rosal
Patrimonio
O Cruceiro dos Maios, feito por Manuel González Perdiz en 1879, onde se representa unha alegoría do pecado orixinal, a flaxelación e a Verónica coa Santa Face. Ten un capitel dórico con follas de acanto e cabezas de anxo, o Cristo Morto e a Dolorosa.
Mirallos, A Peroxa
Santa María de Mirallos é unha parroquia do concello da Peroxa na comarca de Ourense, na provincia de Ourense. No ano 2007 tiña 120 habitantes (60 homes e 60 mulleres), sete menos ca en 2006.
A Peroxa, A Peroxa
Santiago da Peroxa é unha parroquia do concello da Peroxa na comarca de Ourense, na provincia de Ourense. No ano 2007 tiña 394 habitantes, deles 196 eran homes e 198 eran mulleres, o que supón un incremento de 8 habitantes en relación ao ano anterior, 2006.
Neotraguinos
Características
Do tamaño dunha lebre, son antílopes de corpo delicado e compacto (agás Oreotragus oreotragus), ser cristas no curuto da cabeza, de lombo arredondado. Só os machos presentan cornos, que son rectos, pequenos e rematados en punta. As orellas son máis ben curtas. O fociño está espido. Os pezuños interiores son estreitos e apuntados, e os laterais están xeralmente ausentes. Presentan glándulas preorbitais e nos pezuños, e carecen de glándulas inguinais. As ubres das femias teñen catro tetos.